**Program – Forum Rettsinformatikk tirsdag 10. september 2024**

**Sted: Flyt, Bjørvika, Oslo**

**08.30-09.00 Registrering**

**09.00-09.05 Velkommen**

Styreleder i Norsk forening for Jus & EDB, advokat Øystein Flagstad, Advokatfirmaet GjessingReimers

**09.05-09.50 Oversikt over viktige nye rettsavgjørelser og lovgivning siste år**

Advokat Øystein Flagstad, Advokatfirmaet GjessingReimers AS

*Øystein Flagstad gir deg en oversikt over det du bør vite om rettsutviklingen på rettsinformatikkens område siste år – så er du oppdatert!*

**09.50-10.00 Spørsmål og kommentarer**

**10.00-10.50 Nytt fra EU på det digitale området**

Officer Trond Helge Bårdsen, EFTA Internal Market Division

*Trond Helge Bårdsen har svært god oversikt over hva som skjer på det digitale området i EU, og gir deg oversikten over hva som har skjedd siste år og ikke minst om hvilken ny lovgivning som vi kan vente oss i tiden fremover.*

**10.50-11.00 Spørsmål og kommentarer**

**11.00-11.15 Kaffepause**

**11.15-11.50 Ny hverdag med nytt regelverk, særlig om utvidelsen av kretsen av pliktsubjekter i ny ekomlov**

Juridisk seniorrådgiver Eldar Undheim, NKOMs avdeling for marked og tjenester
Fagsjef Kennet Olsen, NKOMs avdeling for marked og tjenester

**11.50-12.00 Spørsmål og kommentarer**

**12.00-12.30 Hvilken betydning får ny ekomlov for telekomtilbyderne?**

Advokat Ingvill Meinich

*Ingvill Meinich er advokat i Telia, der hun har jobbet i litt over ett år, blant annet med ekomloven og andre regulatoriske forpliktelser som gjelder for telekombransjen. Hun har også tidligere erfaring med telekom fra flere sider av bordet, både som ekstern advokat i Advokatfirmaet Hjort og som statens advokat i Regjeringsadvokaten.*

**12.30-13.30 Lunsj på Dugurd – toppetasjen i Flyt**

**13.30-14.45 Speedforedrag om rettsinformatiske tema**

* **KI og regulatoriske skanker (15 min) – Advokat John E. Nilsen, Berngaard**
* **KI og immaterielle rettigheter (15 min) – Advokatfullmektig Thea Kjølø, Selmer**
* **Endring i innleiereglene – betydning for IT-konsulentbransjen (15 min) – Advokatfullmektig Helene Aasen, Selmer**
* **Resultatansvar i IT-kontrakter i lys av ny rettspraksis (Grindgut og Felleskjøpet-dommene) (15 min) – Advokat Kine Emilie Helgeneseth, Selmer**

**14.45-15.20 Når ny teknologi møter eldre lovgivning: om algoritmer, kunstig intelligens**

Professor Vibeke Blaker Strand, det juridiske fakultet, Universitetet i Oslo

*Dagens norske lovverk om likestilling og ikke-diskriminering er utviklet skrittvis gjennom ca. 50 år. Den sentrale loven i dag er likestillings- og diskrimineringsloven av 2017. Loven er som utgangspunkt innrettet for å håndtere spørsmål om diskriminering i mellommenneskelige relasjoner på ulike arenaer: i arbeidslivet, innen utdanning, på boligområdet mv. Vi vet at bruk av algoritmer og KI kan føre til krenkelser av enkeltindividers grunnleggende rettigheter, herunder diskriminering.*

*Hvordan kan lovverket om diskriminering respondere på nye utfordringer som henger sammen med bruk av ny teknologi? Og hvem skal ta ansvar for regelverksutviklingen? Bør Norge vente på EU, eller gå foran?*

*Vibeke Blaker Strand er ledende innen likestillings- og diskrimineringsrett og ekspert i internasjonale menneskerettigheter. Hun er forfatter av utredningen ««Algoritmer, kunstig intelligens og diskriminering. En analyse av likestillings- og diskrimineringslovens muligheter og begrensninger». Utredningen er skrevet på oppdrag av Likestillings- og diskrimineringsombudet og ble offentliggjort i mai 2024.*

**15.20-15.30 Spørsmål og kommentarer**

**15.30-15.50 Kaffepause**

**15.50-16.20 KI-forordningen (AI Act) i kollisjon med gjeldende regler for kunstig intelligens**

Lars Arnesen, stipendiat, det juridiske fakultet, Universitetet i Oslo

Regulering av kunstig intelligens er ikke nytt. Vi har allerede en omfattende og rettighetsbasert regulering av KI gjennom personvernregelverket. Likevel, den nye KI-forordningen gir en del nyttige supplerende regler, spesielt for KI-systemer med «høy risiko». Forordningen gjelder også for alle data, og ikke kun personopplysninger. Men KI-forordningen innfører samtidig en risikobasert regulering, som utfordrer dagens rettighetsbaserte tilnærming. KI-forordningen er en produktbasert regulering. I dette foredraget ser vi på oppbyggingen og logikken bak produktbaserte reguleringer, og sammenligner dette med dagens rettighetsbaserte regler.

**16.20-16.30 Spørsmål og kommentarer**

**16.30-17.00 KI og energiforbruk**

Senior Research Scientist Sølve Eidnes, SINTEF Digital

*Generativ KI får stadig større innpass i vårt daglige privat- og arbeidsliv. Hvor energikrevende er de store språk- og bildemodellene egentlig, og hva skyldes energiforbruket? Hva bør vi som samfunn gjøre i møte med teknologigantenes KI-satsning, og finnes det annen KI vi heller bør satse på?*

**17.00-17.10 Spørsmål og kommentarer**

**17.15-19.00 Vi avslutter Forum Rettsinformatikk med mingling et glass og enkel servering i lokalene til Advokatfirmaet Føyen**